กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหลุมข้าว ตำบลลำคอหงษ์ตำบลโนนสูงตำบลเมืองปราสาท ตำบลด่านคล้า และตำบลใหม่อำเภอโนนสูงจังหวัดนครราชสีมาพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่า พื้นที่บริเวณดังต่อไปนี้ทิศเหนือเริ่มต้นจากหลักเขตเทศบาลตำบลโนนสูง หลักเขตที่ ๒ เป็นเส้นเลียบเหมืองขี้นา ไปทางทิศตะวันออกเฉียงเหนือ จนบรรจบกับแนวเส้นตั้งฉากกับแนวเขตทางรถไฟสายตะวันออกเฉียงเหนือ ตรงจุดที่อยู่ห่างจากแนวเขตทางรถไฟสายตะวันออกเฉียงเหนือตัดกับทางหลวงแผ่นดินหมายเลข ๒๐๖๗ไปทางทิศตะวันออกเฉียงเหนือตามแนวเขตทางรถไฟสายตะวันออกเฉียงเหนือ เป็นระยะ ๒,๐๐๐ เมตรและเป็นเส้นตรงไปทางทิศตะวันออกเฉียงใต้ ผ่านทางรถไฟสายตะวันออกเฉียงเหนือตรงจุดที่อยู่ห่างจากแนวเขตทางรถไฟสายตะวันออกเฉียงเหนือตัดกับทางหลวงแผ่นดินหมายเลข ๒๐๖๗ ไปทางทิศตะวันออกเฉียงเหนือตามแนวเขตทางรถไฟสายตะวันออกเฉียงเหนือ เป็นระยะ๒,๐๐๐เมตร ไปยังจุดที่อยู่บนถนนสาธารณะไม่ปรากฏชื่อ (ทางไปบ้านชาด)ฟากใต้ ตรงจุดที่อยู่ห่างจากถนนสาธารณะไม่ปรากฏชื่อ (ทางไปบ้านชาด) บรรจบกับถนนองค์การบริหารส่วนจังหวัดไปทางทิศตะวันออกและทิศตะวันออกเฉียงใต้ ตามแนวถนนสาธารณะไม่ปรากฏชื่อ (ทางไปบ้านชาด)เป็นระยะ ๗๐๐ เมตรทิศตะวันออก จดเส้นตรงจากจุดที่อยู่บนถนนสาธารณะไม่ปรากฏชื่อ(ทางไปบ้านชาด) ฟากใต้ ตรงจุดที่อยู่ห่างจากถนนสาธารณะไม่ปรากฏชื่อ(ทางไปบ้านชาด) บรรจบกับถนนองค์การบริหารส่วนจังหวัด ไปทางทิศตะวันออกและทิศตะวันออกเฉียงใต้ตามแนวถนนสาธารณะไม่ปรากฏชื่อ (ทางไปบ้านชาด) เป็นระยะ๗๐๐ เมตร ไปทางทิศตะวันตกเฉียงใต้ จนบรรจบกับลำเชียงไกรฝั่งใต้ ตรงจุดที่อยู่ห่างจากฝายน้ำล้นไปทางทิศตะวันออกเฉียงใต้ตามแนวลำเชียงไกรฝั่งใต้เป็นระยะ ๒,๗๐๐ เมตรทิศใต้ จดเส้นตรงจากจุดซึ่งอยู่ห่างจากฝายน้ำล้นไปทางทิศตะวันออกเฉียงใต้ ตามแนวลำเชียงไกรฝั่งใต้ เป็นระยะ ๒,๗๐๐เมตร ไปทางทิศตะวันตกเฉียงใต้ จนบรรจบกับทางหลวงแผ่นดินหมายเลข ๒๐๖๗ที่จุดซึ่งอยู่ห่างจากทางหลวงแผ่นดินหมายเลข ๒๐๖๗บรรจบกับถนนโนนนาไปทางทิศตะวันออกเฉียงใต้ ตามแนวทางหลวงแผ่นดินหมายเลข ๒๐๖๗ เป็นระยะ๒,๑๐๐ เมตร และเป็นเส้นตรงไปทางทิศตะวันตกบรรจบแนวเส้นตั้งฉากระยะ๕๐๐ เมตร กับศูนย์กลางทางรถไฟสายตะวันออกเฉียงเหนือที่จุดซึ่งอยู่ห่างจากทางรถไฟสายตะวันออกเฉียงเหนือ บรรจบกับถนนบ้านดอนแต้ว ซอย ๒ไปทางทิศตะวันตกเฉียงใต้ ตามแนวเขตทางรถไฟสายตะวันออกเฉียงเหนือ เป็นระยะ ๒,๕๐๐เมตร ทิศตะวันตก จดเส้นตั้งฉากระยะ ๕๐๐ เมตร กับศูนย์กลางทางรถไฟสายตะวันออกเฉียงเหนือตรงจุดที่อยู่ห่างจากทางรถไฟสายตะวันออกเฉียงเหนือ บรรจบกับถนนบ้านดอนแต้ว ซอย ๒ไปทางทิศตะวันตกเฉียงใต้ตามแนวเขตทางรถไฟสายตะวันออกเฉียงเหนือ เป็นระยะ ๒,๕๐๐ เมตร เป็นเส้นตรงไปทางทิศเหนือจนบรรจบลำเชียงไกรฝั่งใต้ที่จุดซึ่งอยู่ห่างจากถนน กรป.กลางตัดกับลำเชียงไกรไปทางทิศตะวันตกเฉียงเหนือ และทิศตะวันตกตามแนวลำเชียงไกรฝั่งใต้ เป็นระยะ ๑,๐๐๐ เมตร เลียบลำเชียงไกรฝั่งตะวันตกและฝั่งใต้และเหมืองขี้นา ฝั่งเหนือ จนบรรจบกับหลักเขตเทศบาลตำบลโนนสูง หลักเขตที่ ๒ เว้นแต่พื้นที่บริเวณที่๒บริเวณที่๒ หมายความว่า พื้นที่บริเวณดังต่อไปนี้๒.๑ทิศเหนือ จดกับลำเชียงไกรฝั่งใต้และฝั่งตะวันออก หน่วยพัฒนาการเคลื่อนที่ ๑๓ สนก. ๑กองอำนวยการกลางรักษาความปลอดภัยแห่งชาติ กองบัญชาการทหารสูงสุดศูนย์บริการการศึกษานอกโรงเรียนอำเภอโนนสูง กรมตำรวจ และบริเวณที่ดินที่ราชพัสดุแปลงหมายเลขนม. ๑๙๙๐ และทางหลวงแผ่นดินหมายเลข ๒๐๖๗ ฟากใต้ ทิศตะวันออก จดแนวเขตทางรถไฟสายตะวันออกเฉียงเหนือฟากตะวันตกและถนนรถไฟอุทิศฟากตะวันตกทิศใต้ จดสุสานโนนสูง และถนนสาธารณะไม่ปรากฏชื่อ (ถนนเลียบสุสานโนนสูง)ฟากเหนือทิศตะวันตก จดเส้นตรงที่ต่อตรงจากจุดบนถนนสาธารณะไม่ปรากฏชื่อฟากตะวันตก ซึ่งจุดที่อยู่ห่างจากถนน กรป.กลางตามแนวเส้นตั้งฉาก เป็นระยะ ๒๕๐ เมตร ตรงจุดที่ถนน กรป.กลางจดกับถนนบ้านเพิ่ม ซอย ๓ ไปทางทิศตะวันตก เป็นระยะ ๔๑๐ เมตรและเป็นเส้นตรงที่ลากจากถนน กรป.กลาง ฟากเหนือ ตรงจุดที่อยู่ห่างจากถนนบ้านเพิ่มซอย ๓ บรรจบกับถนน กรป.กลาง ไปทางทิศตะวันตกเฉียงเหนือตามแนวถนน กรป.กลางเป็นระยะ ๔๑๐ เมตร ไปทางทิศเหนือ จดกับถนนสาธารณะไม่ปรากฏชื่อ ฟากตะวันออกถนนบ้านเพิ่ม ซอย ๖ ฟากเหนือ จดเส้นตรงที่ลากจากจุดที่อยู่ห่างจากถนนบ้านเพิ่ม ซอย๖ จดถนนบ้านเพิ่มไปทางทิศตะวันตกเฉียงเหนือตามแนวถนนบ้านเพิ่ม ซอย ๖ เป็นระยะ ๒๘๐เมตร ไปทางทิศตะวันออกเฉียงเหนือบรรจบกับถนนบ้านเพิ่ม ซอย ๒ที่จุดซึ่งอยู่ห่างจากถนนบ้านเพิ่ม ซอย ๒บรรจบกับถนนบ้านเพิ่มไปทางทิศตะวันตกเฉียงเหนือตามแนวถนนบ้านเพิ่ม ซอย ๒ เป็นระยะ๓๒๐ เมตร จดเส้นขนานระยะ ๕๐ เมตร กับลำเชียงไกรฝั่งใต้และจดลำเชียงไกรฝั่งตะวันออก๒.๒ ทิศเหนือ จดแนวเขตทางรถไฟสายตะวันออกเฉียงเหนือฟากตะวันออก เส้นขนานระยะ ๒๐๐ เมตร กับศูนย์กลางถนนเกษตร เส้นขนานระยะ ๒๐๐ เมตรกับศูนย์กลางถนนบ้านบัว ศูนย์กลางถนนตะโกนงอ ซอย ๒ และศูนย์กลางถนนสำราญราษฎร์ทิศตะวันออก จดเส้นตั้งฉากกับถนนสำราญราษฎร์ตรงจุดที่อยู่ห่างจากถนนสำราญราษฎร์ซอย ๖ บรรจบกับถนนสำราญราษฎร์ ไปทางทิศตะวันตกตามแนวถนนสำราญราษฎร์ เป็นระยะ ๓๐๐เมตรทิศใต้ จดถนนสำราญราษฎร์ฟากเหนือ ทิศตะวันตก จดลำเชียงไกรฝั่งตะวันออก๒.๓ ทิศเหนือ จดแนวเขตทางรถไฟสายตะวันออกเฉียงเหนือฟากตะวันออก ลำเชียงไกร ฝั่งตะวันตกทิศตะวันออก จดเส้นขนานระยะ ๕๐๐ เมตร กับศูนย์กลางถนนโนนนาและเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๒๐๖๗ทิศใต้ จดเส้นตั้งฉากกับทางหลวงแผ่นดินหมายเลข๒๐๖๗ ตรงจุดที่อยู่ห่างจากทางหลวงแผ่นดินหมายเลข ๒๐๖๗ ตัดกับถนนโนนนาไปทางทิศใต้ตามแนวทางหลวงแผ่นดินหมายเลข ๒๐๖๗ เป็นระยะ ๑,๐๐๐เมตร สำนักงานประปาโนนสูง การประปาส่วนภูมิภาค โรงเรียนเทศบาล ๓ โรงพยาบาลโนนสูง ถนนสาธารณะไม่ปรากฏชื่อฟากใต้ และฟากตะวันออก จนจดกับเส้นตั้งฉากระยะ ๕๐๐ เมตรกับแนวเขตทางรถไฟสายตะวันออกเฉียงเหนือ ตรงจุดที่อยู่ห่างจากแนวเขตทางรถไฟสายตะวันออกเฉียงเหนือตัดกับถนนโนนนาไปทางทิศตะวันตกเฉียงใต้ตามแนวเขตทางรถไฟสายตะวันออกเฉียงเหนือเป็นระยะ ๖๐๐ เมตรทิศตะวันตก จดแนวเขตทางรถไฟสายตะวันออกเฉียงเหนือฟากตะวันออก ถนนสาธารณะไม่ปรากฏชื่อ ฟากตะวันออก เส้นตรงที่ต่อตรงจากถนนสาธารณะไม่ปรากฏชื่อไปทางทิศตะวันตกเฉียงเหนือ จนบรรจบกับถนนสาธารณะไม่ปรากฏชื่อ ฟากตะวันตกถนนบ้านดอนแต้ว ฟากตะวันตก ถนนโนนนา ฟากใต้ เส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๒๐๖๗ (ถนนโนนสูง มิตรภาพ)สำนักงานการไฟฟ้าอำเภอโนนสูง การไฟฟ้าส่วนภูมิภาค เส้นขนานระยะ ๖๐ เมตรกับศูนย์กลางถนนเทศบาล และเส้นตั้งฉากกับถนนเทศบาลตรงจุดที่ถนนสาธารณะไม่ปรากฏชื่อบรรจบกับถนนเทศบาลวัดใหม่สุนทรถนนศรีธานีฟากเหนือ สำนักงานเทศบาลตำบลโนนสูง และเส้นตั้งฉากกับถนนเลียบทางรถไฟ ตรงจุดที่อยู่ห่างจากถนนศรีธานีบรรจบกับถนนเลียบทางรถไฟไปทางทิศตะวันออกเฉียงเหนือตามแนวถนนเลียบทางรถไฟ เป็นระยะ ๓๐๐ เมตรและแนวเขตทางรถไฟสายตะวันออกเฉียงเหนือ ฟากตะวันออก๒.๔ ทิศเหนือ จดถนนสำราญราษฎร์ฟากใต้ทิศตะวันออก จดถนนสำราญราษฎร์ซอย ๑๔ ฟากตะวันตกทิศใต้ จดถนนสำราญราษฎร์ซอย ๑๔ ฟากเหนือ ถนนสำราญราษฎร์ ซอย ๖ ฟากเหนือ จดเส้นขนานระยะ ๒๐๐ เมตรกับศูนย์กลางถนนสำราญราษฎร์ จดเส้นขนานระยะ ๑๐๐ เมตร กับลำเชียงไกรฝั่งตะวันออกและจดเส้นที่ลากจากแนวเส้นขนานระยะ ๕๐๐ เมตร กับศูนย์กลางถนนโนนนาทิศตะวันตก จดลำเชียงไกรฝั่งตะวันออกทั้งนี้ ไม่รวมถึงสถานที่ราชการ สถาบันการศึกษา ศาสนสถาน ที่โล่งเพื่อนันทนาการและการรักษาคุณภาพสิ่งแวดล้อม และที่ดินที่อยู่ห่างตามแนวเส้นขนานระยะ๕๐ เมตร กับกึ่งกลางลำเชียงไกรทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลหลุมข้าวตำบลลำคอหงษ์ ตำบลโนนสูง ตำบลเมืองปราสาทตำบลด่านคล้า และตำบลใหม่ อำเภอโนนสูง จังหวัดนครราชสีมาภายในบริเวณแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหาร ไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่ตำบลหลุมข้าวตำบลลำคอหงษ์ ตำบลโนนสูง ตำบลเมืองปราสาท ตำบลด่านคล้า และตำบลใหม่ อำเภอโนนสูงจังหวัดนครราชสีมา พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหลุมข้าว ตำบลลำคอหงษ์ ตำบลโนนสูง ตำบลเมืองปราสาทตำบลด่านคล้า และตำบลใหม่ อำเภอโนนสูง จังหวัดนครราชสีมา ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘พัชรินทร์/ฐิติพงษ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๗/๓ กันยายน๒๕๔๗